Azet.sk

Azet.sk je slovenský internetový portál. Do 31. mája 2016 bol prevádzkovaný spoločnosťou Azet.sk a. s. so sídlom v Žiline, ktorá zanikla zlúčením so spoločnosťou Ringier Axel Springer Slovakia, a.s.

 Dejiny portálu 
Stručný prehľad histórie portálu spoločnosti Azet.sk, a.s.:
 1997 - Milan Dubec spúšťa Zoznamku – prvú zoznamovaciu službu na slovenskom internete
 1999 - spustený Pokec.sk
 2000 - vzniká spoločnosť Azet.sk, a. s.  
 Názov "Zoznamka" pre zoznamovaciu reláciu použilo aj Fun rádio. Milan Dubec v rozhovore v roku 2008 tvrdil, že Zoznamka v čase jej vzniku (roku 1997) nebola bežné označenie zoznamovacej inzercie alebo zoznamovacej služby v novinách a podobne a preto si ho dal chrániť ochrannou známkou. Dátum podania prihlášky na patentovom úrade je 10. novembra 2000 a 29. júla 2008.
 2001 - Pokec.sk sa stal najnavštevovanejšou komunitnou stránkou na Slovensku
 2002 - vzniká značka Azet.sk, ktorá zastrešuje služby Zoznamka a Pokec
 2003 - spustený e-mail od Azetu
 2004 - Roman Dzamko sa stáva obchodným riaditeľom spoločnosti
 2005 - Azet.sk prechádza redizajnom, spúšťa internetový katalóg firiem, spravodajský web Aktuality.sk a Sport.sk
 2006 - Pokec prechádza prvým veľkým redizajnom
 2008 - technickým riaditeľom sa stáva Ivan Debnár, zakladateľ konkurenčného Zoznam.sk; Azet inovuje väčšinu služieb: spustenie Videoalbumy.sk a Diva.sk, kúpa Autobazar.sk a následný redizajn a spustenie novej verzie
 2009 - obchodným riaditeľom sa stáva Marek Václavík; spustenie mapy.azet.sk, Najmama.sk, Kalendar.sk; akvizícia služieb Slovnik.sk a Horoskopy.sk; začiatok spolupráce s Meteo.sk a Reality.sk
 2010
Hacker igigi na Nový rok informoval, že získal databázu Azet.sk (s viac ako 7 miliónmi záznamov) a pozná heslá k 92% všetkých účtov na Azet.sk. Dokladá to okrem iného uvedením hesiel majiteľov Milana Dubeca, Karola Gogoláka a Romana Dzamka. Spoločnosť Azet pravdivosť informácií zverejnených hackerom na Nový rok vo svojom stanovisku k situácii vo všeobecnosti potvrdila a žiadne konkrétne informácie nespochybnila.
 Azet kupuje spoločnosť CPress Media – prevádzkovateľa „Žive.sk“ a „Mobilmania.sk“; akvizícia inzertnej služby „Hyperinzercia.sk“, nasleduje jej redizajn a premenovanie na „Bazar.sk“.
 V decembri 2010 kúpil Ringier Axel Springer 70-percentný podiel v Azet.sk za nezverejnenú sumu, ktorá bola vyššia ako 35 miliónov. 15-percentný podiel zostal riaditeľovi Milanovi Dubecovi a po 5 percent majú sekční šéfovia Karol Gogolák, Roman Dzamko a Marek Václavík, ktorí si navyše budú môcť ponechať manažérsku kontrolu aj po predaji.
 2011 - vzniká zľavový portál Zlavy.sk, z ktorého sa ku koncu roka stáva zľavový agregátor
 2012 - spustenie portálu Nehnutelnosti.sk s realitnou inzerciou; redizajnom prechádza Cas.sk - web slovenského denníka Nový Čas
 2013 - spustenie realitnej inzercie Byty.sk
 marec - spustenie systému online objednávania a donášky jedla Bistro.sk
 máj - akvizícia prvej autobazárovej inzercie na Slovensku Autovia.sk (založená v roku 1999)
 jún - akvizícia SuperDeal.sk
 2015
 založenie samostatnej spoločnosti United Classifieds, s.r.o. (UC) pre inzertný business
 predaj 40% podielu v United Classifieds, s.r.o. spoločnosti News and Media Holding a UC ovláda spoločnosť vlastniacu portál Reality.sk 
Spoločnosť dosiahla v roku 2015 obrat 14 mil. eur.
 1.6.2016 - zlúčenie spoločnosti Azet.sk, a.s. a Ringier Axel Springer Slovakia, a.s.
 2017 - akvizícia konkurenčnej donáškovej služby DajmeJedlo.sk  
V novembri 2017 bola oznámená akvizícia portálov Autobazar.EU, Topreality.sk, ktoré kúpila dcérska spoločnosť United Classifieds.

Podľa "AIM Monitoru" použije služby prevádzkované spoločnosťou Azet.sk v pracovných dňoch v priemere viac ako 1 100 000 reálnych používateľov a mesačne viac ako 3 400 000 používateľov (údaj z februára 2017).AIM monitor-štatistiky

 V júli 2018 sa slovenská pobočka nemecko-švajčiarskeho vydavateľstva rozdelila na tri firmy: Ringier Axel Springer SK, FPD Media (Nový Čas) a News and Media Holding (Život Publishing). Ringier Axel Springer SK pôsobí už len digitálne, Nový Čas spravuje podnikateľ Anton Siekel, zatiaľ čo časopisy ako Život, Eva, Madam Eva či Geo prešli pod News and Media Holding.

 V roku 2021 spoločnosť Ringier AG preberá všetky podiely Axel Springer vo Východnej Európe vrátane Maďarska, Srbska, Slovenska a pobaltských štátov. Na Slovensku zostáva Milan Dubec menšinovým vlastníkom, v ostatných krajinách bude Ringier vlastniť 100 % podielov. Axel Springer sa sústredí na digitálne podnikanie na strategických trhoch.

 Referencie 

Kategória:Slovenské webové portály
Kategória:Sociálne siete